**HIŠNI RED ZA ŠOLSKE SKUPINE**

* Razporeditev po sobah je ob prihodu po navodilih zaposlenih OE CŠOD.
* Takoj po vstopu v dom je obvezno razkuževanje ali umivanje rok.
* V notranjih prostorih se uporablja sobne copate, čevlje se pušča v garderobi.
* Pred vstopom v jedilnico je obvezno umivanje rok.
* Udeleženci sami poskrbijo za pospravljanje miz ob obrokih ter za urejenost sob.
* Prinašanje in uživanje hrane v sobah ni dovoljeno.
* Obiskovanje po sobah ni dovoljeno.
* Udeleženci ŠVN morajo obvezno dosledno upoštevati navodila NIJZ (nameščena na vidnih mestih) in osebja doma CŠOD glede preprečevanja širjenja okužb.
* Vsakršne bolezenske znake (kašelj, smrkanje, glavobol, slabo počutje …) morajo udeleženci takoj javiti učiteljem šole, ti pa vodstvu doma.
* V skladu z veljavno zakonodajo prinašanje in uživanje alkohola in preostalih drog ter kajenje v CŠOD ni dovoljeno.
* Obvezna je uporaba celotne posteljnine (lastna ali izposojena). Uporaba spalnih vreč ni dovoljena.
* Uporaba telefonov in drugih elektronskih naprav ni dovoljena oziroma je dovoljena le v dogovorjenem času.
* Odpadke je potrebno ločevati v za to namenjene koše.
* Pred odhodom na dejavnosti je potrebno ugasniti luči in zapreti okna.
* Med 22:00 in 7:00 velja nočni red in mir v prostorih in na površinah CŠOD.
* Za osebno varnost in osebno lastnino je zadolžen vsak posameznik.
* Namerno povzročeno škodo na objektu in opremi CŠOD krije povzročitelj oziroma zavod. O dogodku in škodi se napiše zapisnik.
* Udeleženci se morajo seznaniti s protipožarnimi obvestili in jih upoštevati.